google/wiki40b huggingface dataset:
Bojovnica mierna

Doplnkové mená

V (cudzojezyčnej) odbornej literatúre sa používa aj vedecké meno: Betta Phuket, anglická literatúra často používa výrazy: Crescent Betta, Peaceful Betta. V českej literatúre je pomenovaná ako Bojovnice nebojovná.

Charakteristika

Žiabrové viečko má vždy zelené na rozdiel od bojovnice pestrej ktorá ho má červené. Bojovnica mierna je veľmi plachá rybka, ktorá svoje pravé zafarbenie ukáže len v zatienenej nádrži a v spoločnosti jedincov svojho druhu. Samce sa navzájom predvádzajú ale nikdy si nebezpečne neublížia. Tento druh dorastá do dĺžky 6 cm (2,4 palca).

Určovanie pohlavia

Samčeky majú živšie farby a prepracovanejšie plutvy.

Chov v akváriu

Bojovnica mierna na rozdiel od bojovnice pestrej, ktorá prakticky z vody nevyskakuje, je bojovnica mierna vynikajúci skokan až do výšky 200 mm a môže využiť aj najmenšiu štrbinku a vyšplhá sa von z nádrže, najčastejšie niekde v jej kúte.
Dobre sa im darí v druhových nádržiach, alebo v spoločnosti pokojných neatakujúcich rýb. Môžu byť chované vo dvojiciach, a v prípade, že nádrž je dostatočne veľká môže byť chovaných spolu niekoľko párov pohromade.
Bojovnica mierna je pomerne plachá, bez agresie svojho bratranca Betta splendens. Potrebuje v nádrži množstvo úkrytov na všetkých úrovniach nádrže, vysoké rastliny a predovšetkým jaskyne. Nemá rada silný prúd.
Vhodná teplota pre tieto rybky je medzi 24 – 28 °C, tvrdosť v rozsahu 5 – 19 °dGH a pH vody by malo byť v rozpätí 6,0 – 7,0 pH, pričom je nevyhnutné prostredie udržiavať v uvedených mantineloch. Bojovnice sú veľmi citlivé na nepriaznivé podmienky, môžu trpieť alergiami na niektoré vybavenie akvária, prípadne na premnoženie baktérii a siníc.

Potrava

K potrave sa približuje váhavo a často ju aj vypľúva. Prijíma väčšinu potravín, vrátane peliet, vločiek, lariev hmyzu, dafnií a artémií.
Kŕmenie raz alebo dvakrát denne, lebo ako u väčšiny druhov Betta, sú náchylné k prejedaniu a zápche, takže jej strava musí byť starostlivo regulovaná.

Rozmnožovanie

Bojovnice sa rozmnožujú tak, že samček postaví hniezdo a keď sa mu samička poddá, tak z nej vytlačí v nežnom objatí vajíčka a starostlivo ich poukladá do hniezda, o ktoré sa pozorne stará a odháňa všetkých nevítaných návštevníkov.
Bojovnice mierne sa nerasia podobne ako bojovnice pestré, ale v jednej znáške je počet ikier zriedka vyšší ako 200 ikier (u pestrej je ich 500 – 800) sú trošku robustnejšie ale plôdik je po rozplave nemotornejší, živí sa len najdrobnejšou a málo pohyblivou živou potravou (nálevníky a vírniky) až po 6 dňoch začne konzumovať naukliá cyklópov a žiabroviek soľných. Plôdik rastie veľmi pomaly a pohlavne dospieva až vo veku 8 – 9 mesiacov. Voda na chov by mala byť mäkká cca 6°dGH a alkalita nemá presiahnuť hodnotu 1°, najvhodnejšia je neutrálna reakcia vody.
Literárne diela o Stredozemi

The Road Goes Ever On

Cyklus piesní (básní), ktoré napísal Tolkien, a ktoré sa nachádzajú v Pánovi prsteňov, pričom hudbu pre klavír k nim zložil Donald Swann. Obsahuje: The Road Goes Ever On and On, Upon the Hearth the Fire is Red, In the Willow-Meads of Tasarinan, In Western Lands, Namárië, I Sit Beside the Fire and Thin, Errantry a Bilbo's Last Song.
Zozbieral a vydal: Donald Swann - 1967

Húrinove deti

Epický fantastický román, ktorý vyšiel ako posledné dielo J.R.R. Tolkiena. Dielo začal písať v roku 1910, no do svojej smrti v roku 1973 ho nestihol dokončiť. Jeho syn Ch. Tolkien ho editoval a vydal v roku 2007. Dej sa odohráva v Prvom veku Stredozeme.

Pictures by J. R. R. Tolkien

Obrázky, ktoré Tolkien nakreslil k Hobitovi, Pánovi Prsteňov a Silmarillionu.
Knihu vydal: Ch.J.R. Tolkien roku 1979.
Eswars

Poloha

Obec má rozlohu 2,78 km². Najvyšší bod je položený 71 m n. m. a najnižší bod 38 m n. m.

Obyvateľstvo

Počet obyvateľov obce je 363 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rozoy-Bellevalle

Poloha

Rozoy-Bellevalle má rozlohu 6,79 km². Najvyšší bod je položený 222 m n. m. a najnižší bod 189 m n. m.

Obyvateľstvo

Rozoy-Bellevalle má 106 obyvateľov (2009).
Graf vývoja obyvateľstva:
Zdroje: INSEE
Ladislav Švarc

Životopis

V Náchode sa vyučil za pradiara a tkáča. Robotník, neskôr pôsobil v straníckych a hospodárskych funkciách. Organizátor marxistickej ľavice v ČSR. Príslušník čs. légií v Rusku. Vedúci čes. sekcie KS v Maďarsku a počas Slov. republiky rád komisár spravodlivosti. Tajomník oblastného výboru KSČ v Banskej Bystrici (1921-1925); s manželkou → B. Rezlerovou- Švarcovou pomáhal založiť stredoslovenskú krajskú organizáciu KSČ. Ako prívrženec skupiny pražského tajomníka Bubníka, obvineného z frankčnej činnosti, bol odvolaný z funkcie tajomníka Oblastného vúboru KSČ v Banskej Bystrici (1925). Po vylúčení z KSČ, odišiel do ZSSR, vstúpil do KSSZ, podieľal sa na budovaní a riadení textilných tovární. Počas stalinských represálií odsúdený, zahynul vo väzení.
Absurdná dráma

Absurdná dráma alebo absurdné divadlo je smer avantgardnej drámy resp. divadla, ktorý vznikol v 50. rokoch 20. storočia vo Francúzsku. Vychádza z existencializmu, ktorého hranice však posúva ďalej.
K najvýznamnejším predstaviteľom absurdnej drámy patria Samuel Beckett a Eugène Ionesco.

Charakteristika

Absurdná dráma sa niekedy nazýva aj antidráma, pretože porušuje klasickú kompozíciu drámy. Chýba v nej súvislý dej, zápletka, rozuzlenie a záver. Nemusí byť rozdelená na dejstvá. Vystupuje v nej málo postáv, ktoré medzi sebou komunikujú veľmi málo alebo vôbec, často chaoticky alebo nezmyselne.

Znaky

Pre absurdnú drámu je typická nihilistická koncepcia človeka i života. Táto dráma nedáva svetu ani najmenšiu šancu na prežitie. Je veľmi subjektívna - zobrazuje najmä pocity a život jednotlivca. Všade vidí a zobrazuje skepsu a nezmyselnosť ľudského života. Zobrazuje človeka v bezvýchodiskových a nezmyselných situáciach. Prebiehajúci príbeh je neskutočný až absurdný a odohráva sa v neurčenom čase a na neznámom mieste.

Častým javom v absurdnej dráme je opakovanie sa situácií - autori tak chcú poukázať na monotónnosť a kolobeh života a tak vytvárajú pocit beznádeje. Je to spôsobené aj tým, že hry majú často rovnaký začiatok aj koniec.

Dej sa skladá z množstva rôznych obrazov a výstupov, ktoré však nie sú dejovo pospájané. Scéna v divadle je často veľmi jednoduchá - nemá kulisy a má veľmi málo rekvizít.

Postavy

Postavy sú absolútne netypické. Autori ich zobrazujú v cudzom a pre ne nepochopiteľnom svete. Vzťahy medzi postavami sú absurdné a nezvyčajné, postavy medzi sebou nevedia komunikovať. Veľmi často sa vyskytujú monológy postáv, ktoré síce nasledujú za sebou, ale nenadväzujú logicky, čo spôsobuje nízku zrozumiteľnosť. Konanie postáv tiež často nekorešponduje s ich slovami.

Postavy sú osamelé a uvedomujú si, že nežijú v reálnej skutočnosti. Nežijú plnohodnotným životom, často konajú bezcieľne. Postupne to speje až k odcudzeniu samého seba. Postavy sú podriadené modernej dobe, ktorú však vnímajú ako niečo, čo ich ohrozuje.

Na rozdiel od ostatných, či už dramatických alebo iných literárnych diel, sa v absurdnej dráme nevyskytujú „hrdinovia“, v absurdnej dráme sa často hovorí o „antihrdinoch“, ktorí sa správajú absurdne a až groteskne.

Absurdná dráma na Slovensku

Slovenská dramatická tvorba nemá žiadne pôvodné dielo, ktoré by sa dalo označiť za absurdnú drámu. Známe sú však absurdné humoresky Milana Lasicu a Júliusa Satinského Nečakanie na Godota z roku 1969.
VSŽ Košice v sezóne 1979/1980

Herný systém

Ligu hralo 12 družstiev, kde každý s každým odohral 2 zápasy vonku a 2 zápasy doma.

Štatistiky hráčov

Zdroj: Eliteprospects
Stadtbredimus

Poloha

Obec má rozlohu 10,17 km². Najvyšší bod je položený 289 m n. m. a najnižší bod 140 m n. m.

Obyvateľstvo

Stadtbredimus má 1496 obyvateľov (2011).
Graf vývoja obyvateľstva:

Ekonomika

S 4.44% bolo v Stadtbredimus nezamestanosť nižšia o 2.53 % ako luxemburský priemer v roku 2010.
Kerien

Poloha

Obec má rozlohu 21,88 km². Najvyšší bod je položený 307 m n. m. a najnižší bod 223 m n. m.

Obyvateľstvo

Počet obyvateľov obce je 279 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Méhoudin

Poloha

Obec má rozlohu 3,85 km². Najvyšší bod je položený 184 m n. m. a najnižší bod 122 m n. m.

Obyvateľstvo

Počet obyvateľov obce je 114 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Celldömölcký obvod

Celldömölcký obvod (maď. Celldömölki kistérség) je administratívna jednotka, obvod, v západnom Maďarsku vo Vašskej župe. Jeho sídlom je mesto Celldömölk.
Mil Mi-26

Špecifikácie

Špecifikácie sú spracované na základe publikácie Jane's All The World's Aircraft 2003–2004.
Nitrianska poľná železnica

História

Prvá myšlienka na výstavbu Nitrianskej poľnej železnice vznikla v prvej polovici 80. rokov 20. storočia pri budovaní skanzenu v areáli výstaviska Agrokomplex. Prvým zámerom bola stavba menšieho odstavného koľajiska v dĺžke zhruba 250 m, na ktorom by boli staticky umiestnené získané nákladné vozne používané na cukrovarských, poľných a hospodárskych železniciach. Takýchto železníc bolo na juhu Slovenska nespočet, hlavne v blízkosti cukrovarov (Šurany, Sládkovičovo, Trnava, Pohronský Ruskov, Trebišov), väčších majerov a štátnych majetkov. Tie už ale v 80. rokoch v prevádzke neboli, len na niektorých miestach bolo možné nájsť aspoň fragmenty, ako vozne, koľaje, mosty apod. Z toho dôvodu vznikla  potreba dokumentácie technického pokroku a jeho zachovanie pre budúce generácie.
Pôvodný zámer stavby statického odstavného koľajiska bol nahradený stavbou funkčnej železnice, ktorá by slúžila hlavne na prepravu návštevníkov. Stavbe predchádzal prieskum priamo v teréne južného Slovenska, kde v najkompletnejšom stave bola poľná železnica cukrovaru v Pohronskom Ruskove pri Želiezovciach. Po dohode so Štátnym Majetkom (ŠM) Želiezovce sa podarilo získať niekoľko sto metrov koľajníc, podvalov, výhybiek, nákladných vozňov (napríklad vozne na prepravu cukrovej repy, vozeň na vývoz maštaľného hnoja, vozeň na prepravu dobytka, mliekarenskú cisternu) a jeden osobný vozeň. Žiaľ, v tomto období sa tu už nenachádzala žiadna parná lokomotíva, všetky historicky cenné lokomotívy skončili v zberných surovinách.
Prvý úsek NPŽ sa začal budovať v apríli 1985 stavbou cca 500 m trate smerom k výhybni pri depe. Prvý slávnostný vlak NPŽ bol vypravený 23. august 1985, na čele s parnou lokomotívou U 34.901 zapožičanú z Múzea Kysuckej dediny vo Vychylovke. V súprave bol radený osobný vozeň BCi/i 259 získaný zo ŠM Želiezovce, pôvodne slúžiaci na trati ČSD Ružomberok – Korytnica-Kúpele a pôvodne tzv. bufetový vozeň z lesnej železnici vo Vígľaši, v súprave radený ako služobný vozeň. O rok neskôr, pri príležitosti otvorenia výstavy Agrokomplex ´86 bol verejnosti sprístupnený kilometrový úsek z výhybne (v roku 1985 koncová stanica pri depe) do železničnej stanice Skanzen, čím bol dokončený okruh na hranici areálov skanzenu a výstaviska. Posledný postavený úsek medzi žst. Skanzen a žst. Brána bol dokončený pred začatím výstavy Agrokomplex ´90. Tento úsek slúži prioritne na dopravu návštevníkov medzi výstaviskom a múzeom.

Prevádzka

Nitrianska poľná železnica premáva len v určené dni počas podujatí v SPM (napríklad Ukážky historických bojov, Noc múzeí a galérií, Mikulášsky vlak a iné) alebo zvlášť významných výstavách v areáli výstaviska Agrokomplex (ako Agrokomplex, Autosalón-Autoshow). Vlaky v týchto dňoch premávajú podľa potreby a dopytu, bez zavedeného cestovného poriadku v zhruba 15 až 20 minútovych intervaloch. Samozrejmosťou sú jazdy na objednávku. Pre informácie o jazdách je vhodné sledovať facebookové stránky Slovenského poľnohospodárskeho múzea.
Mór Jókai

Život

Jókai sa narodil v Komárne do rodiny šľachtica s právnickým vzdelaním. Kvôli krehkému zdraviu sa do desiateho roku veku vzdelával doma, potom nastúpil do školy v Bratislave a napokon na kalvínske kolégium v meste Pápa. Tu sa zoznámil s neskorším romantickým básnikom Sándorom Petőfim. Jókai po maturite ďalej študoval právo v Kecskeméte a v Pešti. V roku 1845 sa presídlil do Budapešti, kde sa snažil preniknúť s pomocou Petőfiho do literárnych a vyšších spoločenských kruhov. Už v tomto roku publikoval na stránkach novín Pesti Divatlap svoj prvý román Hétköznapok (Všedné dni; tlačou vyšiel v roku 1846). Literárna kritika túto prvotinu vysoko ocenila a už v roku 1847 sa Jókai stál redaktorom literárnej revue Életképek.
Jókai prijal liberálne politické presvedčenie a v marci 1848 sa nadšene pripojil k revolúcii, ktorá v Budapešti vypukla. Spočiatku nezdieľal radikálne politické názory, ktoré mali niektorí maďarskí revolucionári (ako napríklad S. Petőfi), napokon sa ale nechal strhnúť ich požiadavkami (napríklad súhlasil s detronizáciou Habsburgovcov). Revolučné aktivity podporoval svojím perom, ale neskôr aktívne pôsobil aj v revolučnom vojsku. Bol prítomný pri porážke maďarských vojsk v bitke pri Világosi (dnes Şiria v Rumunsku). Po porážke si chcel zobrať život (ako to spravilo niekoľko desiatok maďarských dôstojníkov), ale od tohto zámeru ho odhovorila manželka. Jókai sa s ňou vrátil do Budapešti, kde však niekoľko rokov žil po prísnym policajným dozorom. Práve v tomto období však začal neúnavne tvoriť a publikovať. Prvý román, ktorý mu priniesol slávu, bol román Zlatý vek Sedmohradska (1852). Do svojej rehabilitácie začiatkom 60-tych rokov vytvoril viac ako tridsať románov a popri tom tvoril aj novinárske články, literárne kritiky a eseje. Po rakúsko-uhorskom vyrovnaní v roku 1867 sa naplno zapojil do politického života a bol opakovane zvolený do uhorského parlamentu. Bol podporovateľom liberálnej politiky ministerského predsedu Františka Tiszu, bol tiež redaktorom provládneho periodika Hon, ktorý založil v roku 1863.

Osobný život

V roku 1848 sa zoznámil s divadelnou herečkou Rózou Laborfalviovou, ktorú si dňa 29. augusta 1848 zobral za manželku. Keďže mala nemanželskú dcéru, Jókaiho priatelia ho od sobáša odhovárali, ale neúspešne. Po jej smrti v roku 1886 žil osamotene, ale koncom 90-tych rokov sa zoznámil s herečkou Bellou Nagy, ktorú si v roku 1899 zobral za manželku, čo v krajine vzbudilo senzáciu.
Jókai zomrel v roku 1904 a bol pochovaný na cintoríne Kerepešskom cintoríne v budapeštianskej štvrti Józsefváros.
Zelda Williamsová

Život

Zelda Williamsová sa narodila 31. júla 1989 v meste New York v rodine herca Robina Williamsa a jeho druhej manželky, filmovej producentky Marshy Garcesovej (* 1956, ⚭ 1989 – 2010). Williams jej dal krstné meno podľa postavy princeznej Zeldy z počítačovej hry The Legend of Zelda, ktorej bol fanúšikom.
Ako komparzistka účinkovala v rokoch 1994 a 1995, ale herecky debutovala po boku svojho otca v dramatickom komediálnom filme House of D (2004), v ktorom stvárnila Melissu z Upper West Side, priateľku hlavnej postavy Tommyho (Anton Yelchin).
Baroness

História

V roku 2004 a 2005 vydali dve EP First a Second; v roku 2007 nasledovalo ďalšie EP vydané ako split so skupinou Unpersons a názvom A Grey Sigh in a Flower Husk. V septembri 2007 vyšlo prvé LP s názvom Red Album a získalo dobrú kritiku.
V máji 2009 začala skupina s nahrávaním nasledujúceho albumu Blue Record, ktorý bol produkovaný Johnom Congletonom a vydaný v októbri 2009. Album dostal po prvýkrát skupinu Baroness do amerických albumových rebríčkov s umiestnením na mieste 117 v rebríčku Billboard 200. Album bol o niečo lepší ako debutový album. Po vydaní albumu začalo turné s podporou skupiny Mastodon.
V júli 2012 vyšiel dvojitý album Yellow & Green. Počas následného turné stratil vodič cestovného autobusu kontrolu v blízkosti anglického mesta Bath a vozidlo narazilo 9 metrov od mosta. Spevák John Baizley si zlomil ľavú ruku a nohu, bubeník Allen Blickle a basgitarista Matt Maggioni utrpeli zlomeniny chrbtice, na čo bolo turné zrušené. Ako výsledok tejto udalosti odišli v marci 2013 zo skupiny členovia Matt Maggioni a Allen Blickle. Po odchode ich nahradili Sebastian Thomson zo skupiny Trans Am a Nick Jost.
Dňa 18. decembra 2015 vydali štvrtý štúdiový album Purple, ktorý bol nemeckým hudobným časopisom Visions vybraný za Album roka 2015. Skladba „Shock Me“ bola nominovaná na cenu Grammy v kategórii Najlepší metalový výkon. Cenu však získala skupina Megadeth.

Drobnosti

Spevák a gitarista John Dyer Baizley navrhuje obaly albumov pre vlastnú kapelu, ako aj pre iné kapely ako Darkest Hour, Red Chord, Kvelertak, Skeletonwitch, Black Tusk, Kylesa a Flight of the Conchords.
Hallignicourt

Poloha

Obec má rozlohu 11,86 km². Najvyšší bod je položený 141 m n. m. a najnižší bod 124 m n. m.

Obyvateľstvo

Počet obyvateľov obce je 290 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nanoštruktúrovaný materiál

Nanoštrukturovaný materiál je materiál, ktorý má charakteristický štruktúrny motív s rozmerom v oblasti jednotiek do stoviek nanometrov. Príkladmi sú nanorúrka, nanovlákno, kompozitný nanomateriál a pod.

Rozmery nanoštruktúrovaných povrchov

Nanoštruktúrovaný materiál má charakteristický štruktúrny motív s rozmerom v oblasti jednotiek až stoviek nanometrov. Pri opise nanoštruktúry je potrebné rozlišovať medzi počtom rozmerov v nanometroch. Nanoštrukturované povrchy majú iba jeden nano rozmer, a to hrúbku povrchu, ktorá sa pohybuje v rozmedzí 1 až 100nm[2D]. Nanorúrky disponujú dvoma rozmermi, ktoré sa pohybujú v rozmedzí 1 až 100nm a dĺžkou, ktorá môže byť aj oveľa väčšia [1D]. Nanočastice majú všetky tri rozmery v nano mierke [0D].

Využitie nanoštruktúrovaných materiálov

Nanoštruktúrované materiály v súčasnosti nachádzajú využitie hlavne v elektrotechnickom priemysle pri výrobe mikročipov a pamäťových zariadení. V menšej mierke sa využívajú aj v medicíne pri detekcii a liečbe rôznych ochorení. Jeden z princípov spočíva v separovaní vírusov, infikovaných buniek z krvného séra v mikrofluidných kanálikoch, kde je integrovaná vhodná funkčná nanoštruktúra a následná identifikácia pomocou Ramanovej spektroskopie, čo umožňuje použitie malých objemov krvnej vzorky. Pri liečbe sa využívajú porézne nanomateriály, do ktorých sa uskladňuje liečivo, ktoré je vypustené až pri choroboplodnom zárodku, čo znamená nižšia spotreba liečiva a nepoškodenie zdravých buniek liečivom.
Nogent-le-Bernard

Poloha

Obec má rozlohu 30,26 km². Najvyšší bod je položený 196 m n. m. a najnižší bod 75 m n. m.

Obyvateľstvo

Počet obyvateľov obce je 879 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dolus-d’Oléron

Poloha

Obec má rozlohu 29,02 km². Najvyšší bod je položený 20 m n. m. a najnižší bod 0 m n. m.

Obyvateľstvo

Počet obyvateľov obce je 3 176 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poša

Dejiny

Prvá písomná zmienka je z roku 1386. Od stredoveku patrila rôznym zemepánom, v 18. storočí Barkóczyovcom, neskôr Balassovcom a i. V roku 1715 bolo v obci 7 obývaných a 12 opustených poddanských domácností. Počas prvého sčítania ľudu, roku 1787, mala 46 domov a 342 obyvateľov, v roku 1828 v nej bolo 62 domov a 442 obyvateľov. V roku 1910 tu žilo 467 ľudí. Obyvatelia sa v minulosti zaoberali tradičným poľnohospodárstvom a drevorubačstvom. Do roku 1918 obec administratívne patrila do Zemplínskej župy.
Po neúrode v roku 1830 postihla v roku 1831 obec cholera od 21. júla do 15. augusta. Zomrelo na ňu 42 ľudí (matrika zomrelých uvádza ich počty: gréckokatolíkov 36, rímskokatolíkov 6). Táto epidémia podnietila na Zemplíne vypuknutie známeho roľníckeho povstania.
V obci je gréckokatolícky chrám (cerkev) Narodenia Presvätej Bohorodičky z roku 1721, gréckokatolícky farský chrám z roku 2000 a rímskokatolícky kostol Najsvätejšieho Srdca Ježišovho. V obci je ešte materská škola a základná škola.
Systém názvov domén

Využitie

Najzákladnejšie využitie DNS je preklad názvu stroja na IP adresu. Podobá sa to telefonnému zoznamu. Napríklad ak chcete vediet IP adresu stránky en.wikipedia.org, tak DNS vám povie, že IP adresa tejto stránky je 91.198.174.192 . DNS má však aj ďalšie dôležité typy využitia.
DNS umožňuje priradenie internetovej adresy k stránke nejakej organizácie či firme ktorú reprezentuje, nezávisle od fyzickej smerovacej hierarchie, ktorú predstavuje číselná IP adresa. Vďaka tomu internetové odkazy môžu reprezentovať to isté, čo daná IP adresa, a tak môžeme použiť ľuďom bližšiu formu (napr. "wikipedia.org"), čo sa celkom určite pamätá ľahšie ako IP adresa (napr. 91.198.174.192). Takto majú ľudia výhodu pri zadávaní URL, resp. e-mailovej adresy, keďže sa nemusia starať o to, ako počítač daný odkaz nájde.
Takto DNS poskytuje schopnosť priradenia domény (pozri doména najvyššej úrovne) a jej mapovanie v sieti IP adries, napríklad serverom, ktorý uchováva pre každú doménu jej vlastný zápis zmien, čím predchádza potrebe hlavného správcu k akejkoľvek aktualizácii.

História DNS

Zvyk používania názvu ako pre človeka vhodnejšej alternatívy počítačovej adresy je dokonca starší ako TCP/IP a pochádza z éry ARPANETu. Pôvodne každý počítač získal súbor HOSTS.TXT od SRI (dnes SRI International), ktorý obsahoval tabuľku mapovaní názvov na adresy.
Technicky, tento súbor stále existuje – väčšina dnešných systémov môže, či už predvolene alebo po konfigurácii hľadať preklad hostname na IP adresu najprv v tomto tzv. hosts file a až potom, keď sa záznam nenájde poslať dotaz DNS.
Rozmach sietí si vyžiadal škálovateľnejší systém – taký, ktorý by zaznamenal zmenu adresy stroja na jednom mieste a dal všetkým ostatným strojom o tom dynamicky vedieť. Prichádza DNS.
DNS vynašiel Paul Mockapetris v roku 1983; originálna špecifikácia sa nachádza v RFC 882 a 883. V roku 1987 aktualizovali špecifikáciu RFC 1034 a RFC 1035, čím sa RFC 882 a RFC 883 stali zastarané. Niekoľko ďalších RFC navrhlo do protokolov rôzne zmeny.
Vincly

Poloha

Obec má rozlohu 4,6 km². Najvyšší bod je položený 184 m n. m. a najnižší bod 68 m n. m.

Obyvateľstvo

Počet obyvateľov obce je 159 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vicq-Exemplet

Poloha

Obec má rozlohu 38,74 km². Najvyšší bod je položený 263 m n. m. a najnižší bod 185 m n. m.

Obyvateľstvo

Počet obyvateľov obce je 325 (2011).
Nasledujúci graf zobrazuje vývoj počtu obyvateľov v obci.
Zdroje: INSEE